2 Konings 16:8, 9
8 Agas het toe die silwer en die goud in die huis van Jehovah en in die skatkamers van die koning se paleis geneem en 'n omkoopgeskenk aan die koning van Assiʹrië gestuur.+ 9 Die koning van Assiʹrië het gedoen wat hy gevra het en na Damaskus gegaan en dit ingeneem en die inwoners daarvan in ballingskap na Kir weggeneem,+ en hy het Resin doodgemaak.+
6 In die negende jaar van Hoseʹa het die koning van Assiʹrië Samariʹa+ ingeneem. Hy het die Israeliete toe in ballingskap+ na Assiʹrië geneem en hulle in Halag en in Habor by die Gosanrivier+ en in die stede van die Mede laat woon.+
16 Want voordat die seun weet hoe om die slegte te verwerp en die goeie te kies, sal die land van die twee konings vir wie jy so bang is, heeltemal verlate wees.+